Tallinna Lastehaigla

Tallinna Lastehaigla (TLH) on juhtiv tervishoiuasutus ning ainus eraldiseisev lastehaigla Eestis, kes koondab valdkondlikud kompetentsikeskused ja osutab lastele ravi enam kui 30 erialal. Lastehaigla pakub laiapõhjalist ja perekeskset eriarstiabi ning teeb aktiivset koostööd rahvusvaheliste õppe- ja teaduskeskustega. Aastas saab lastehaiglast abi 150 000 kuni 18-aastast last ja noort. Tallinna Lastehaigla on kõrgeima etapi lastehaigla, mis teenindab aastas 2/3 Eesti elanikkonnast ehk 150 000 patsienti aastas. Lastehaigla osutab reanimobiiliteenust Põhja-, Ida- , Lääne- ja Kesk-Eestis ning saartel. Kasutusel on reanimobiil ja vajadusel ka kopter. Ajalugu Kui Tallinna Lastehaigla 1978. aastal asutati, asus see aadressil Ravi 2. 1979. aastal valmis praeguse Tallinna Lastehaigla hoone (Tervise 28, Tallinn). 15 aastat hiljem alustati 11 aastat (1994–2005) kestnud ja 140 miljonit krooni nõudnud renoveerimist, mis hõlmas kõiki haigla osakondi ning 1999. aastal ehitati maja jätkuna juurde ka polikliinik. Oktoobris 2001 liideti Tallinna Nõmme Lastehaigla Tallinna Lastehaiglaga. Järgmise aasta alguses muudeti haigla sihtasutuseks, millele 1. märtsil liideti ka Kesklinna Lastepolikliinik. Arenev haigla Tallinna Lastehaigla kaasajastab oma tegevust vastavalt teaduse arengule ning teadustööde kaudu aitab ise erialade arengule pidevalt kaasa. Paljud Tallinna Lastehaigla arstid ja õed on oma eriala hinnatud lektorid. Tallinna Lastehaigla koostöös Tartu Ülikooli Kliinikumi, Tallinna ja Tartu Tervishoiu Kõrgkoolidega on õppe- ja praktikabaasiks tulevastele lastetervishoiutöötajatele, arstidele ja õdedele. Toimub diplomieelne ja diplomijärgne väljaõpe, täiendõpe ning teadustöö. Kliinilises töös on Tallinna Lastehaigla koostööpartneriteks väljaspool Eestit erinevad suuremad keskused: Helsingi Ülikooli Lastekliinik (lastekirurgia, onkohematoloogia, pediaatria) Turu Ülikooli Keskhaigla (neonatoloogia) Berliini Humboldti Ülikooli Charité Kliinik (neuroloogia, neurokirurgia, ortopeedia) Karolinska Ülikooli Haigla (gastroenteroloogia, maksa transplantatsioon) Aarhusi Ülikooli Haigla (prootonravi) Lausanne´i Ülikooli Haigla (biopsia) Vilniuse Ülikooli Haigla (Car-T ravi) Riia Ülikooli Kliiniline Lastehaigla ja POGA keskus (spastilise pareesiga patsiendid) Cardiffi Lastehaigla (tsüstilise fibroosiga patsiendid) Freiburgi Ülikooli Haigla ja Immunoloogiakeskus (luuüdi siirdamine immuunpuudulikkuse korral) Milano San Raffaele Haigla (immuunpuudulikkusega patsiendid) Kliinikud ja teenistused Pediaatriakliinik erakorralise meditsiini ja ägedate infektsioonide osakond pediaatriaosakond neuroloogia ja taastusravi osakond hematoloogia ja onkoloogia osakond vastsündinute ja imikute osakond Pediaatriakliiniku alla kuulub neli teenistust: endokrinoloogiateenistus kardioloogiateenistus allergoloogiateenistus reumatoloogiateenistus Kirurgiakliinik kõrva-nina-kurguhaiguste osakond traumatoloogia- ja ortopeedia osakond, mille alla kuulub lastehaigla traumapunkt lastekirurgia osakond, mille alla kuulub ka narkoosis hambaravi Anestesioloogia- ja intensiivravi kliinik operatsiooniplokk anestesioloogia-intensiivraviosakond Laste Vaimse Tervise Keskus Lastepsühhiaatria X Noortepsühhiaatria Y Söömishäired Z Taastusravi keskus tegevusteraapia füsioteraapia kõnnirobot käerobot Tyromotion Spastilise Pareesi Pädevuskeskus Diagnostika labor vereteenistus radioloogia Tallinna Lastehaigla Toetusfond Tallinna Lastehaigla Toetusfond loodi 1993. aastal eesmärgiga aidata kaasa lastesõbraliku haigla kujundamisele ning luua parima võimaliku meditsiinilise abi pakkumiseks vajalikud tingimused. Samuti aitab see muuta ühiskonna suhtumist haigete laste probleemidesse. Viited Välislingid Haigla koduleht